ಈ ಹಿಂದೆ
ಅಧ್ಯಕ್ಷ ಉಡೋರ ಸಾವಿನ ಹಿಂದೆ
ಸಿಐಎ ಕೈವಾಡ ಇರಲಿಲ್ಲವೆಂದು ಈ ಸಮಿತಿಗೆ ಖಾತರಿ ನೀಡಬಲ್ಲಿರಾ?
ಇಲ್ಲ.
ಹಿಂದಿನ ನಿರ್ದೇಶಕ ಮಿಲ್ಲರ್ ನೀಡಿರುವ ಬಳುವಳಿ ಈಗ ನಿಮ್ಮ ಮೇಲಿದೆ.
ಅವನ ಮೇಜಿನ ಮೂಲಕ ಸಾಗುವ ಕಡತಗಳನ್ನು ಕದಡುವುದು ಹೇಗೆಂದು ಪ್ರತಿಯೊಬ್ಬರೂ ಕಲಿಯುವಂತೆ ಮಾಡಿದ.
ಎಲ್ಲವನ್ನೂ ಒಂಬತ್ತು ಕಾರ್ಯಾಚರಣೆಗಳಿಗೆ ಇಳಿಸಿದೆವು. ನಾನವೆಲ್ಲವನ್ನೂ ಮುಚ್ಚುವೆ.
ನಮ್ಮ ಕಾರ್ಯಾಚರಣೆಯಲ್ಲಿ ಬದಲಾವಣೆಗಳಾಗುತ್ತಿವೆ.
ಮಾದಕ ದ್ರವ್ಯಕ್ಕಿಂತಲೂ ಹೆಚ್ಚಿನದು ಏನೋ ನಡೆಯುತ್ತಿದೆ.
ನಾವು ಉದ್ದಿಷ್ಟಕಾರ್ಯವನ್ನು ಕೈಬಿಡಬೇಕಾಗಿದೆ.
ಪ್ಲುಟೋವನ್ನು ಮತ್ತೆ ಆರಂಭಿಸು.
ನಿನಗೆ 24 ಘಂಟೆಗಳ ಸಮಯವಿದೆ.
ಟಾಮ್ ಕ್ಲಾನ್ಸಿಯ ಜ್ಯಾಕ್ ರಾಯನ್
ಕೇಂದ್ರ ಗುಪ್ತಚರ ಮಾಹಿತಿ ಸಂಸ್ಥೆ ಲ್ಯಾಂಗ್ಲಿ, ವರ್ಜೀನಿಯಾ
-...ಮೂರು ವರ್ಷಗಳು... -ಅಡಚಣೆ ಮಾಡುತ್ತಿರುವುದಕ್ಕೆ ಕ್ಷಮಿಸಿ.
ಜ್ಯಾಕ್... ಉಪನಿರ್ದೇಶಕರು.
ಪರವಾಗಿಲ್ಲ. ಅವರನ್ನು ಒಂದು ಸೆಕುಂಡಿಗೆ ಎರವಲು ಪಡೆದರೆ ನಿಮಗೆ ತೊಂದರೆಯಿಲ್ಲ ತಾನೇ?
-ಖಂಡಿತ. -ಒಳ್ಳೆಯದು.
ನಿಮ್ಮ ಸಾಮಗ್ರಿ ತಗೊಳ್ಳಿ. ನನ್ನ ಜೊತೆ ಬನ್ನಿ.
-ನನ್ನಲ್ಲಿ ಯಾವುದೇ ಸಾಮಗ್ರಿಗಳಿಲ್ಲ. -ಸರಿ, ಹಾಗಾದರೆ ಎರಡನೇ ಭಾಗ ಮಾತ್ರ.
ಅಂದಹಾಗೆ, ಈ ಸ್ಥಳ ಚೆನ್ನಾಗಿದೆ.
ಪ್ಲುಟೋ
-ನಾನಿಲ್ಲಿ ಕೂತಿರಬೇಕಿರುವುದು ಖಚಿತವೇ? -ಹೌದು.
ನಾನು ಏನನ್ನು ಹುಡುಕುತ್ತಿದ್ದೇನೆ?
ಪ್ಲುಟೋದಲ್ಲಿ ಸೇರಿದವರನ್ನು ಅಥವಾ ಸೇರಿದ್ದನ್ನು.
ಅನುಮತಿ ಅಗತ್ಯವಿದೆ
ಇವುಗಳಲ್ಲಿ ಹೆಚ್ಚಿನವು ನನ್ನ ಅನುಮತಿ ಮೀರಿದಂಥವು.
ಘಂಟೆಗಳ ಕಾಲ ಬೇಕಾಗುತ್ತದೆ, ಬಹುಶಃ...
ಬಳಕೆದಾರ ನಾಮ - ಜ್ಯಾಕ್ ರಾಯನ್
ಹೌದು, ಹೌದು. ಅದೂ ಕೆಲಸ ಮಾಡುತ್ತೆ.
ನಿಧಾನ, ಅನಾಮಿಕ.
ವಾನ್ ಐ-ಕಿಯಾವೊ ಶಾನ್ ಸ್ಟೇಟ್, ಮಿಯಾನ್ಮಾರ್
ಸೆಯಿನ್ ಅವರೇ.
ಗೇಟ್ ತೆರೆಯಿರಿ.
ಇಲ್ಲೇ ಇರು.
-ನೌಕಾಪಡೆ ಹಡಗಿನಿಂದ ಅಚ್ಚರಿಗೊಳಗಾದಿರಿ. -ಅದು ನಿಜವಾಗಿಯೂ ಅವರೇ ಆಗಿದ್ದರೆ.
ಮಾರ್ಕೆಜನ ಪ್ರತಿಸ್ಪರ್ಧಿಗಳನ್ನು ಆಗಲೇ ಅಳಿಸಲಾಗಿತ್ತು.
ಬಹುಶಃ ನಮ್ಮ ಪಾವತಿ ಸರಿಯಾದ ಜನರನ್ನು ತಲುಪಲಿಲ್ಲ.
-ಮೆಕ್ಸಿಕೋದಲ್ಲಿರೋ ತಂಡವನ್ನು ಸಂಪರ್ಕಿಸಿದಿರಾ? -ಯಾರನ್ನೂ ಸಂಪರ್ಕಿಸಿಲ್ಲ.
ಮಿಲ್ಲರ್ ಕಚೇರಿ ಬಿಟ್ಟಮೇಲೆ, ಆ ತಂಡದ ಜೊತೆ ಮಾತುಕತೆ ಅವನ ಮೂಲಕವೇ ಆಗುತ್ತಿತ್ತು.
-ಈಗ, ನನ್ನನ್ನು ಕ್ಷಮಿಸಿದರೆ... -ನಾನು ನಿನ್ನನ್ನು ಕಾಯಲು ಹೇಳಬಹುದೆ?
ಏತಕ್ಕೆ?
-ಅವರಿಗೆ ನಿನ್ನೊಂದಿಗೆ ಮಾತನಾಡಬೇಕು. -ಅವರಲ್ಲಿ ನನ್ನ ದೂರವಾಣಿ ಸಂಖ್ಯೆ ಇದೆ.
ನಾನು ಕುಟುಂಬವನ್ನು ಕಾಣಲು ಹೋಗುತ್ತಿರುವೆ.
-ನಾನು ಬದುಕಿರುವುದು ಅವರಿಗೆ ಗೊತ್ತಿಲ್ಲ. -ನಾನು ನಿನ್ನನ್ನು ಕಾಯಲು ಕೇಳಬಹುದು.
ನಾನು ಏನು, ಯಾವಾಗ ಮಾಡಬಹುದು ಅನ್ನೋದನ್ನು ನೀನು ಹೇಳಬೇಡ.
ನಾನು ಇನ್ನು ಮುಂದೆ ನಿನಗೆ ಉತ್ತರದಾಯಿಯಲ್ಲ.
ನಾನೂ ಅಷ್ಟೇ.
ನೀನು ಈ ಸ್ಥಾನದಲ್ಲಿರುವ ಒಂದೇ ಕಾರಣವೆಂದರೆ...
ನಿನ್ನ ಕುಟುಂಬ ನಿನ್ನ ಕಾರ್ಯಾಚರಣೆಯನ್ನು ಮಾರಿಬಿಟ್ಟಿತು.
ಮತ್ತು ಹೊಸ ಪಾಲುದಾರರು ಮಗನ ವಿರುದ್ಧ ತಪಾಸಣೆ ಮಾಡಬಯಸುತ್ತಾರೆ,
ಗದ್ದುಗೆಗೆ ಅವನಿಗೆ ಹಕ್ಕಿದೆ ಎಂದು ಅವರು ನಂಬುತ್ತಾರೆ.
ನಿನಗೆ ಜವಾಬ್ದಾರಿಯ ಕೊರತೆ ಇರುವುದರ ಬಗ್ಗೆ ನೀನು ದೂರುತ್ತಿದ್ದೆ.
ಈಗ ನಿನ್ನ ಬಲ ಹೆಚ್ಚಿದೆ.
ನೀನು ಜಾಲವನ್ನು ದೂರ ಇರಿಸುತ್ತಿರುವುದರ ವರದಿ ನಾನು ಕೇಳಿದೆ.
ಬಹುಶಃ ನಿನಗೆ ಅದಕ್ಕೆ ಬೇಕಿರುವ ಕೆಚ್ಚು ಇಲ್ಲ.
ಕೆಚ್ಚು?
ನಮ್ಮ ಜನರು ಗುಂಡೇಟಿಗೆ ಬಲಿಯಾಗುವುದನ್ನು ಕಣ್ಣಾರೆ ಕಂಡವನು ನಾನು.
ತಪ್ಪಿಸಿಕೊಂಡವನು ನಾನು.
ನೀನು ಹಣಕಾಸಿನ ಪರಿಣಾಮ ಮಾತ್ರ ಕಂಡೆ.
ಅ ಭಾಗವೇ ಸರ್ವಸ್ವ.
ನಿಲ್ಲು.
ಸಕ್ರಿಯ
ಇದೇನಿದು?
ಡೊಮಿಂಗೋ ಚಾವೆಜ್ ಸಿಐಎ - ಕಾಮನಬಿಲ್ಲು
ಇವನ ಪ್ರೊಫೈಲ್ ಎಲ್ಲ ಕಾರ್ಯಾಚರಣೆಗೂ ಸಂಪರ್ಕ ಹೊಂದಿದೆ.
ಡೊಮಿಂಗೋ ಚಾವೆಜ್ ಬಗ್ಗೆ ಏನೆಲ್ಲ ಸಿಗುವುದೋ ನನಗೆ ಕೊಡು.
ಡಾಕ್ಟರ್ ಜಾನ್ ಪಿ. ರಾಯನ್ ಪ್ರಸ್ತುತ ಉಪ ನಿರ್ದೇಶಕ
ಈ ಕೋಣೆ ಬಿಟ್ಟು ಹೋಗಬೇಡ.
-ಜ್ಯಾಕ್. -ಹೇಳಿ, ಮ್ಯಾಡಂ?
ಎಲ್ಲಿಗೆ ಹೋಗುತ್ತಿರುವೆ?
-ಸಭೆಗೆ ಹೋಗಬೇಕಿದೆ. -ನನ್ನೊಂದಿಗೆಂದು ಆಶಿಸುತ್ತೇನೆ.
ನನ್ನ ದೃಢೀಕರಣದ ಆಲಿಕೆ ಇನ್ನೆರಡು ದಿನಗಳಲ್ಲಿದೆ
ಮತ್ತು 20 ವರ್ಷಗಳ ಹಿಂದೆ ಸ್ಟೇಶನ್ ಪ್ರಮುಖರನ್ನು
ನೋಯಿಸಿಲ್ಲವೆಂದು ನೋಡಲು ವಕೀಲರು 24/7 ಕೆಲಸ ಮಾಡುತ್ತಿದ್ದಾರೆ.
ಆರಂಭಿಕ ಹೇಳಿಕೆ ನೀಡಲು ನನಗೆ ನಿನ್ನ ನೆರವು ಬೇಕಿದೆ.
ಖಂಡಿತ, ನಿಮಗೆ ಇದ್ದೇ ಇದೆ. ಮೊದಲು ಬೇರೇನೋ ವಿಷಯಕ್ಕೆ ಗಮನ ನೀಡಬೇಕಿದೆ.
ಇದು ಮೆಕ್ಸಿಕೋದ ಬಗ್ಗೆ ಇದೆಯೇ?
ಇನ್ನೂ ಗೊತ್ತಿಲ್ಲ.
ಆದರೆ ಬೇಗನೆ ತಿಳಿಯುತ್ತೆ.
ಫೋರ್ಕ್ ಉದ್ಯಾನ
ಓಹ್, ದೇವರೇ.
ಏನು ನಡೆಯಿತೆಂದು ನಮಗೆ ಗೊತ್ತಾಗಲಿಲ್ಲ...
ಬೆನ್ನು ಎಲ್ಲಿ?
ಎಲ್ಲಿ ಅಂದುಕೊಂಡಿರುವೆ?
ಮತ್ತು ನೀನಂದೆ ಅವಳು ಓಡಿಹೋಗಿದ್ದಾಳೆಂದು? ಬಹಳ ಕೆಟ್ಟದು. ಅವಳಿಗಾಗಿ ಉಡುಗೊರೆ ತಂದಿದ್ದೆ.
ಯಾರೋ ನನ್ನಿಂದ ಅವಿತಿಟ್ಟುಕೊಂಡಂತಿದೆ!
-ಅಪ್ಪ! -ಗಾವಾ!
ಅದರೊಳಗೇನಿದೆ?
ಬಾ ಕೂತುಕೋ. ತೋರಿಸುತ್ತೇನೆ.
ಆದರೆ ಮೊದಲು,
ನನಗೆ ಗೊತ್ತಾಗಬೇಕು.
ನಾನು ಇಲ್ಲದಾಗ ನಿನ್ನ ಅಮ್ಮನೊಂದಿಗೆ ಚೆನ್ನಾಗಿದ್ದೆಯಾ?
ಹೌದು. ಆಕೆ ಹೇಳಿದ್ದೆಲ್ಲವನ್ನೂ ಮಾಡಿದೆ.
-ನೀವು ಎಲ್ಲಾದರೂ ಹೋದಿರಾ? -ಹೌದು.
-ಎಲ್ಲಿಗೆ ಹೋದಿರಿ? -ವಿಮಾನ ನಿಲ್ದಾಣಕ್ಕೆ.
ಇಲ್ಲ, ಗಾವಾ, ನೀವು ಹೋಗಿಲ್ಲ.
ಆದರೆ...
ಕೆಲವು ಕುಂಟುಂಬಗಳಿಗೆ ಒಂದೇ ರೀತಿಯ ಕನಸು ಬೀಳುತ್ತವೆ, ಗೊತ್ತಾ?
ಹಾಗಂದರೆ?
ನೀನು ವಿಮಾನ ನಿಲ್ದಾಣಕ್ಕೆ ಹೋಗಿರುವ ಕನಸು ಕಂಡೆವು.
ಮತ್ತು ನೀನು ಆ ವಿಮಾನ ಏರಿದರೆ,
ನೀನು ನಮ್ಮ ಜೊತೆ ಸುರಕ್ಷಿತವಾಗಿ ಎಚ್ಚರವಾಗುತ್ತಿದ್ದೆ.
ಆದರೆ ಆ ಕನಸು ನನಸಾಗಿರಲಿಲ್ಲ.
ಮತ್ತು ನಾವು ಈಗ ಯಾವುದು ನಿಜವೋ ಅದನ್ನು ಎದುರಿಸಬೇಕು.
ನಾನಿಲ್ಲದಾಗ ಎಲ್ಲಿಗೆ ಹೋಗಿದ್ದೆ ಎಂದು ಯಾರಾದರೂ ನಿನ್ನನ್ನು ಕೇಳಿದರೆ,
ಡಾಕ್ಟರ್ ಬಳಿಗೆ ಹೋಗಿದ್ದೆ ಎನ್ನು, ಸರಿನಾ?
ಈಗ, ಇದು
ಮನ್.
ಮನ್ ಬಹಳ ವಿಶೇಷ. ಯಾಕೆಂದರೆ ಅವನು ಮಾತನಾಡಲಾರ.
ಅವನು ಗುಟ್ಟು ಇಟ್ಟುಕೊಳ್ಳುವುದರಲ್ಲಿ ಬಹಳ ಉತ್ತಮ.
ಜಗತ್ತಲ್ಲೇ ಶ್ರೇಷ್ಠ.
-ನಿಜವಾಗಿಯೂ? -ಹೌದು.
ಮತ್ತು ಅದಕ್ಕಾಗಿಯೇ, ನೀನು ಮನ್ ಬಳಿ ಏನು ಬೇಕಾದರೂ ಹೇಳಬಹುದು.
ನಿನ್ನ ಮಿತ್ರರು, ನಿನ್ನ ಭಾವನೆಗಳು,
ಅಥವಾ ನಿನ್ನ ಕನಸುಗಳನ್ನೂ ಸಹ.
ನೀನು ವಿಮಾನ ನಿಲ್ದಾಣಕ್ಕೆ ಹೋಗಿದ್ದದ್ದೂ ಸೇರಿ.
ಫೋರ್ಕ್ ಉದ್ಯಾನ
ಪಿಚ್ ಕೌಂಟ್ ಅತಿಥಿ - ಮನೆ
ಹಿಂದೆ ತಿರುಗಲು ಏನೂ ಉಳಿದಿಲ್ಲ.
ದುಡ್ಡು ಹೋಯಿತು.
ಕ್ಷಮೆ ಇರಲಿ.
ಯಾವುದಕ್ಕೆ ಕ್ಷಮೆ?
-ನನಗೆ ನಿನ್ನಿಂದ ಉಪಯೋಗವಿಲ್ಲ. -ಆದರೆ ಅವರಿಗೆ ನಿನ್ನ ಉಪಯೋಗವಿತ್ತು.
ಯಾರಿಗೆ?
ನಾನು ಪತ್ತೆ ಮಾಡಲು ಯತ್ನಿಸುತ್ತಿದ್ದೇನೆ, ಡೊಮಿಂಗೋ.
ಡೊಮಿಂಗೋ ಚಾವೆಜ್, ಜನನ ಜನವರಿ 12, 1976, ಪೂರ್ವ ಲಾಸ್ ಏಂಜಲಿಸ್.
ಹೌದು, ನಾನು ಯಾರು ಗೊತ್ತು.
ನಿನ್ನ ಬಿಯುಡಿ/ಎಸ್ ತರಗತಿಯ ಪ್ರಥಮ ಸ್ಥಾನ ನಿನ್ನ ದೇಶಕ್ಕಾಗಿ ಮೀಸಲು.
ನನ್ನ ತಲೆಗೆ ಬಂದೂಕು ಹಿಡಿಯುವವನಲ್ಲ.
ನೀನು ದೂರವಿರಿಸಲು ಯತ್ನಿಸುತ್ತಿದ್ದ ಜೀವನದಂತೆ ಕೇಳಿಸುತ್ತಿದೆ.
ಥಾಮಸ್ ಮಿಲ್ಲರ್.
ನಿನಗೆ ಏನಾದರೂ ಹೊಳೆಯಿತೇ?
ನಿರ್ದೇಶಕ.
ಏನಾದರೂ ಮಾತುಕತೆ?
ಇಲ್ಲ.
ನಮ್ಮನ್ನು ವಾಲ್ಟರ್ಸ್ ಉಸ್ತುವಾರಿ ಮಾಡುತ್ತಿದ್ದ. ಸಿಐಎ.
ಈಗ ನನಗೆ ಗೊತ್ತಾಗಿದೆ ಅವನು ಅದಲ್ಲವೆಂದು. ಯಾಕೆ?
ಯಾಕೆಂದರೆ ಸಾಮಾನ್ಯವಾಗಿ ಸಿಐಎ ನಿರ್ದೇಶಕರು ತಾವೇ ಕಾರ್ಯಾಚರಣೆಯ ಹಣಕಾಸು ನಿಭಾಯಿಸೋದಿಲ್ಲ.
ಆದರೂ ಮಿಲ್ಲರನ ಸಹಿ ಪ್ಲುಟೋದ ಪ್ರತಿ ಪುಟದಲ್ಲೂ ಇತ್ತು.
ಇನ್ನೇನಿದೆ?
ತುಂಬಾ ಕಡಿಮೆ.
ಕಡತ ಒಂದು ಗೂಢಲಿಪಿ ಆಗಿದೆ.
ನಾನು ಭಾಷಾಂತರ ಮಾಡಲು ಸಾಧ್ಯವಾದದ್ದರಲ್ಲಿ,
ನೀನು 15ಕ್ಕಿಂತ ಹೆಚ್ಚು ಸಾಗ್ ಕಾರ್ಯಾಚರಣೆಗಳನ್ನು ವಿಶ್ವದಗಲಕ್ಕೆ ನಡೆಸಿರುವಂತೆ ಕಾಣುತ್ತಿದೆ.
ಪ್ರತಿಯೊಂದು ಗುರಿಯೂ ದೃಢೀಕೃತ ಕೊಲೆ.
ಯಾರನ್ನು ಕೊಲ್ಲುತ್ತಿರುವೆ, ಯಾಕೆಂದು ಎಂದೂ ಸ್ಪಷ್ಟವಿಲ್ಲ,
ಮಿಲ್ಲರ್ ನಿನ್ನನ್ನೇಕೆ ಆರಿಸಿದನೆಂಬುದು ಸ್ಪಷ್ಟ.
ಕಾಗದದ ಮೇಲೆ, ನೀನು ಸಿಐಎ ನೇಮಿಸಿದ ಅತ್ಯಂತ ಅಪಾಯಕಾರಿ ನಿರ್ವಾಹಕನಾಗಿರಬಹುದು.
ಇದನ್ನು ನೋಡಿದೆಯಾ?
ನನಗೀಗ ನಾಚಿಕೆಯಾಗುತ್ತಿದೆ.
ನಿನಗೆ ಗೊತ್ತಾ?
ನಿನಗೆ ನನ್ನ ಸಹಾಯ ಬೇಕಿಲ್ಲ. ಆದರೆ ನನಗೆ ಮಾತ್ರ ನಿನ್ನ ಸಹಾಯ ಬೇಕೇಬೇಕು.
ಮಿಲ್ಲರನ ಕೊಳೆತ ಎಷ್ಟು ಆಳದವರೆಗೆ ಹೋಗಿದೆ ಪತ್ತೆ ಮಾಡಬೇಕಿದೆ,
ಮತ್ತು ನಿಜ ಹೇಳಬೇಕೆಂದರೆ,
ನನಗಿರುವುದು ನೀನು ಮಾತ್ರ.
ಹಸಿವಾಗಿದೆಯೇ?
ತುಂಬಾನೇ.
ವಾನ್ ಐ-ಕಿಯಾವೊ ಶಾನ್ ಸ್ಟೇಟ್, ಮಿಯಾನ್ಮಾರ್
ಸೆಯಿನ್ ಅವರೇ. ಕ್ಷಮಿಸಿ. ಇಂದು ಭೇಟಿ ನಿಗದಿಯಾಗಿತ್ತೇ?
ಇಲ್ಲ. ಡಾಕ್ಟರ್ ಟವುಂಗ್ ಅವರಿಗೆ ನನ್ನನ್ನು ಭೇಟಿ ಮಾಡಲು ಸಮಯ ಇರಬಹುದೇ ಅಂದುಕೋತಿದ್ದೆ.
ಖಂಡಿತ, ಇರುತ್ತದೆ.
ಸೆಯಿನ್ ಅವರೇ! ನೋಡಿದ್ದು ಸಂತಸವಾಯಿತು. ಎಲ್ಲವೂ ಚೆನ್ನಾಗಿದೆಯೇ?
ಇದೇ? ಎಲ್ಲವೂ ಚೆನ್ನಾಗಿದೆ.
ದಯವಿಟ್ಟು.
ಡಾಕ್ಟರ್ ಟವುಂಗ್, ಮೂರು ದಿನಗಳ ಹಿಂದೆ, ನನ್ನ ಮಗಳು, ಬೆನ್ನುವಿಗೆ ಜ್ವರವಿತ್ತು.
ಅವಳು ಭ್ರಮೆಯಲ್ಲಿದ್ದಳು, ನಡೆದಿರದ ಸಂಗತಿಯನ್ನು ಚರ್ಚಿಸುತ್ತಿದ್ದಳು
ಮತ್ತು ನಡೆದಿರುವುದನ್ನು ಮರೆತಿದ್ದಳು.
-ಬಹುಶಃ... -ನಿಮ್ಮನ್ನು ನೋಡಬಂದಿರುವುದು ಅವಳಿಗೆ ನೆನಪಿಲ್ಲ.
-ನನ್ನನ್ನೇ? -ಹೌದು.
ಮೂರು ದಿನಗಳ ಹಿಂದೆ ನನ್ನ ಹೆಂಡತಿ ಮತ್ತು ಮಗಳು ಆಕೆಯ ಜ್ವರದ ಬಗ್ಗೆ ಚರ್ಚಿಸಲು ಭೇಟಿ ನೀಡಿದ್ದರು.
-ಅದು ನಾನಲ್ಲ. ನಾನು ಭರವಸೆ ನೀಡಬಲ್ಲೆ... -ಪರವಾಗಿಲ್ಲ.
ನನಗೆ ಬೇಸರವಾಗಿಲ್ಲ.
ಅದನ್ನು ಸಾಧಿಸಲು ಬೇಕಾದ ಕಾಗದಪತ್ರ ನಿನ್ನಲ್ಲಿಲ್ಲ ಎನ್ನುವುದು ಮಾತ್ರ ನನ್ನ ಚಿಂತೆ.
ಇಲ್ಲ, ನನ್ನಲ್ಲಿಲ್ಲ.
ಸುಲಭ ಸಾಧ್ಯ.
ಅವರು ಮುಂಜಾನೆ ಸುಮಾರು 8:15 ಹೊತ್ತಿಗೆ ಬಂದರು.
ಬೆನ್ನುವಿಗೆ ಸೌಮ್ಯ ಜ್ವರವಿತ್ತು.
ನಿಮ್ಮ ಸ್ವಾಗತಕಾರಿಣಿಗೂ ಮಾಹಿತಿ ನೀಡುವಿರಿ ಅಂದುಕೊಳ್ಳುತ್ತೇನೆ.
ಖಂಡಿತ.
ಧನ್ಯವಾದ.
ಮತ್ತು ಯಾರಾದರೂ ಕೇಳಿಕೊಂಡು ಬಂದರೆ,
ಈ ಸತ್ಯಗಳ ಮೇಲೆ ಅವಲಂಬಿಸುವುದನ್ನು ನಾನು ಪ್ರೇರೇಪಿಸುತ್ತೇನೆ
ಯಾಕೆಂದರೆ, ನಿಮ್ಮನ್ನವರು ಯಾವ ರೀತಿ ಹೆದರಿಸಿದರೂ
ನಾನು ಮಾಡುವುದಕ್ಕೆ ಹೋಲಿಸಿದರೆ ಕೇವಲ...
ಏನೇ ಇರಲಿ.
ಪರಸ್ಪರ ಅರ್ಥಮಾಡಿಕೊಂಡಿದ್ದೇವೆ, ಅಲ್ಲವೇ?
-ತೊಂದರೆಯಿಲ್ಲ ತಾನೇ? -ಖಂಡಿತ.
ಹಾಂ?
ಸ್ಪಷ್ಟತೆಗೆ ಹುಡುಕುತ್ತಿದ್ದೇವೆ.
ಈಗ ಮಿಲ್ಲರ್ ಸಂಪರ್ಕ ಮಾಡುವ ದಾರಿಯಲ್ಲಿದ್ದೇನೆ.
ಮತ್ತು ಕಾರಣ ಸಾಕಷ್ಟಿಲ್ಲದಿದ್ದರೆ?
ದಾಳಿ ತಂಡದ ಬಗ್ಗೆ ಏನು? ನಮ್ಮವನು?
ವಾಷಿಂಗ್ಟನ್, ಡಿ.ಸಿ.
ಅವನ ಹೆಸರು ಚಾವೋ ಫಾಹ್ ಸೆಯಿನ್.
ಬರ್ಮಾದ ಸಿಲ್ವರ್ ಲೋಟಸ್ ಮುಕ್ಕೂಟದ ಕಾರ್ಯಾಚರಣೆಯ ಮುಖ್ಯಸ್ಥ.
ನನಗೆ ಅವನನ್ನು ಸಂಪರ್ಕಿಸುವ ದಾರಿಯೇ ಇಲ್ಲ.
ಅವನನ್ನು ಹೇಗೆ ಭೇಟಿಯಾದೆ?
ಹದಿನಾಲ್ಕು ತಿಂಗಳ ಹಿಂದೆ, ನಾನು ನನ್ನ ಸೋದರ ಸಂಬಂಧಿ
ಮರಿನ್ ಮೂಲಕ ಮಾರ್ಕೆಜ್ ಒಕ್ಕೂಟದೊಳಗೆ ತೂರಿದೆ.
ಒಕ್ಕೂಟದವರಲ್ಲಿ ಪರಸ್ಪರರ ಮಾಹಿತಿ ನಮ್ಮಲ್ಲಿರುವುದಕ್ಕಿಂತ ಎಷ್ಟೋ ಹೆಚ್ಚಿರುತ್ತದೆ.
ಮಾರ್ಕೆಜನ ಬಯಕೆಯನ್ನು ಪೂರೈಸುವಂತೆ ನನಗೆ ಹೇಳಲಾಯಿತು, ಅದು ಎದುರಾಳಿಗಳನ್ನು ನಿವಾರಿಸುವುದು.
ಎಮಿಲಿಯೋ ಕೊನೆಯ ಗುರಿಯಾಗಿದ್ದ.
-ಚಾವೋ ಫಾಹ್ ನನ್ನನ್ನು ಸಂಪರ್ಕಿಸಿದ್ದು ಆಗ. -ಅವನಿಗೇನು ಬೇಕಿತ್ತು?
-ಅವನು ನನಗೆ ಸತ್ಯ ಹೇಳಬಯಸಿದ್ದ. -ಯಾವುದರ ಕುರಿತು?
ನನ್ನ ಕುರಿತು.
ನನ್ನ ಸಂಪೂರ್ಣ ಕಾರ್ಯಾಚರಣೆ ಮುಕ್ಕೂಟದ ನಿಯಂತ್ರಣದಲ್ಲಿತ್ತು ಅಂದ.
ನಮ್ಮನ್ನು ವಾಷಿಂಗ್ಟನ್ನಿನಲ್ಲಿ ಆಡಿಸುವವರು ಅವರ ಜೇಬಿನಲ್ಲಿದ್ದಾರೆಂದ.
ಅದು ಸುಳ್ಳೆಂದು ನಾನು ಹೇಳಲು ಯತ್ನಿಸಿದಾಗ,
ನಾನು ಮಾಡಿದ ಪ್ರತಿ ಕಾರ್ಯಾಚರಣೆಯ ವಿವರಗಳನ್ನೂ ಅವನು ಹೇಳಿದ.
ಮೆಕ್ಸಿಕೋದಲ್ಲೇ?
ಮೆಕ್ಸಿಕೋ, ಇರಾನ್, ಅಫ್ಘಾನಿಸ್ಥಾನ್.
ಅವನಿಗೆ ಎಲ್ಲವೂ ತಿಳಿದಿತ್ತು.
ಪ್ರಧಾನ ಅಧಿಕಾರಿಗಳು, ತಂಡದ ಸದಸ್ಯರು, ಬದುಕಿರುವವರು, ಸತ್ತವರು.
ನೀನು ನಡೆಸಿದ ಈ ಕಾರ್ಯಾಚರಣೆಗಳು, ನೀನೇನು ಮಾಡುತ್ತಿರುವೆ ಅಂದುಕೊಂಡಿದ್ದೆ?
ನೆರವಾಗುತ್ತಿದ್ದೆ ಅಂದುಕೊಂಡೆ.
ಮೇಲಿರುವ ವ್ಯಕ್ತಿ ಹೇಳುತ್ತಾನೆ
ಈ ಗುರಿಯನ್ನು ಹೊಡೆದುಹಾಕು, ನೀನು ಅಮೆರಿಕಾದ ಜೀವಗಳನ್ನು ಉಳಿಸುತ್ತೀ,
ನಾನು ಮೇಲೆದ್ದೆ.
ನಾನು ಯಾವುದೇ ಪ್ರಶ್ನೆಗಳನ್ನು ಕೇಳಲಿಲ್ಲ.
ಆ ಉತ್ತರಗಳೇ ನನ್ನ ಜನರನ್ನು ಸಮಾಧಿ ಮಾಡಿದವು ಎಂಬುದು ಈಗ ನನಗರ್ಥವಾಗುತ್ತಿದೆ.
ಆದರೆ ಅವನೇಕೆ ನಿನ್ನ ಬಳಿಯೇ ಬಂದ?
ಅವನಿಗೆ ಹೊರಹೋಗಬೇಕಿದೆ.
ಅವನು ಗಟ್ಟಿ ಪುರಾವೆಗಳ ಮಾತು ಕೊಟ್ಟ. ಸಿಐಎ ಕೇವಲ ಆರಂಭ ಎಂದ.
ಮಾದಕದ್ರವ್ಯವೂ ಅದೇ ಆಗಿತ್ತು.
ಮುಕ್ಕೂಟವು ಒಕ್ಕೂಟವನ್ನು ಮಾದಕದ್ರವ್ಯವಲ್ಲದೆ ಬೇರೇನಕ್ಕೋ ಬಳಸುತ್ತಿದೆಯೇ?
-ನಿನ್ನಲ್ಲಿ ಸಾಕ್ಷಿ ಇದೆಯೇ? -ಇಲ್ಲ.
ಮೊರಾಲಿಸ್ ಎನ್ನುವ ಮೂರ್ಖ ಅದನ್ನು ಹೇಳಿದ, ಆದರೆ ಅವನು ಅದನ್ನು ಅನುಕೂಲಕ್ಕಾಗಿ ಬಳಸಿದ ಅನ್ಸುತ್ತೆ.
-ಆದರೆ ಚಾವೋ ಫಾಹ್, ನೀನು ಅವನನ್ನು ನಂಬುವೆಯಾ? -ಹೌದು.
ನಾನು ಅವನೆದುರು ನಿಂತೆ, ಕೈಕುಲುಕಿದೆ, ಅವನ ಕುಟುಂಬದ ಸುರಕ್ಷತೆಯ ಭರವಸೆ ನೀಡಿದೆ.
ಯಾಕೆ? ಯಾಕೆ ಆ ಅಪಾಯ ಕೈಗೆತ್ತಿಕೊಂಡೆ?
ಒಂದು ಹೆಸರಿಗಾಗಿ.
ಏನು ಹೆಸರು?
ಥಾಮಸ್ ಮಿಲ್ಲರ್.
ತಡಿ. ಮಿಲ್ಲರ್ ಏನು ತಿಳಿದಿದ್ದಾನೆ ಎಂದು ನಮಗೆ ತಿಳಿಯಬೇಕಿದೆ.
ಮಾತು ಕೊಡುತ್ತೇನೆ, ನಾನು ಪತ್ತೆ ಮಾಡಲಿದ್ದೇನೆ.
ನೀನು ಅವನನ್ನು ಆಸ್ಪತ್ರೆಗೆ ಕಳುಹಿಸದೆಯೇ.
-ಅವನಲ್ಲಿ ಮಾತನಾಡಬಲ್ಲ ವ್ಯಕ್ತಿ ನನಗೆ ಗೊತ್ತು. -ಹೌದು. ನನ್ನಷ್ಟೇ ಕೋಪ ಅವನಿಗಿದೆಯೇ?
ಹಾಂ, ನೀನು ಹೇಳುವಾಗ, ಎಂದಿಗೂ.
ಥಾಮಸ್ ಮಿಲ್ಲರ್.
ಜೇಮ್ಸ್ ಗ್ರೀರ್. ನನ್ನ ಅದೃಷ್ಟ ಇಷ್ಟು ಚೆನ್ನಾಗಿರೋದು ಹೇಗೆ?
-ನಿನಗೆ ಅಡ್ಡಿಯಿಲ್ಲವೆಂದರೆ ನಾನು... -ನನಗೆ ಆಯ್ಕೆ ಇದೆಯೇ?
ಆತ ಏನು ಕುಡಿಯುತ್ತಿದ್ದಾರೆ?
-ಲಾಗವುಲಿನ್ 16. -ಹಾಳಾದ್ದು! ನೀನು ಏನೋ ಸರಿ ಮಾಡಿರಬೇಕು.
ನನಗೆ ಬಡ್ ಸಾಕು, ಆದರೆ ಅಂದದ ಲೋಟದಲ್ಲಿ ಹಾಕಿಕೊಡು.
ಹಾಗಾದರೆ, ಸಂದರ್ಭ ಏನು?
-ಯಾರನ್ನೋ ಭೇಟಿಯಾಗುತ್ತಿದ್ದೀಯಾ? -ಎಂದಿನ ಗುರುವಾರವಷ್ಟೇ.
ಹಾಂ, ಖಂಡಿತ.
ನನಗೆ ಹೇಳು.
ನಾನಿಲ್ಲಿ ಬರುವೆ, ಆಟ ಆಡುವೆ, ಬೇಕಾದ್ದು ಕುಡಿವೆ.
ಸ್ವಲ್ಪ ಜಾಸ್ತಿಯಾದರೆ, ಒಂದು ಕೋಣೆ ಪಡೆದುಕೊಳ್ಳುವೆ.
ಜವಾಬ್ದಾರಿಯುತ.
ಹೌದು, ಚಾಲನೆಗೆ ದಾರಿ ಉದ್ದವಿದೆ...
ಆ ಸ್ಥಳದ ಹೆಸರೇನು?
ಪೆರೆಗ್ರಿನ್ ಕ್ಲಿಫ್.
ಹೌದು. ನಾನಲ್ಲಿಗೆ ಎಂದೂ ಹೋಗಿಲ್ಲ.
ನೀನು ಆ ಸಂತೋಷಕೂಟಗಳನ್ನು ಅನನ್ಯವಾಗಿರಿಸಿದೆ.
-ಉದ್ದೇಶಪೂರ್ವಕವಲ್ಲ. -ಹೌದು. ಅದಾಗಲೇ,
ಕೋಣೆಯಿಂದ ಹೊರಗಿಡಲ್ಪಡುವುದು ನನಗೆ ಅಭ್ಯಾಸವಾಗಿತ್ತು.
ನಾನಂದಂತೆ, ನೋಯಿಸಲಂದಿಲ್ಲ.
ಹಾಂ.
ನೀನು ಯಾರನ್ನಾದರೂ ಇಲ್ಲಿ ಭೇಟಿ ಮಾಡುತ್ತಿದ್ದೀಯಾ?
-ನಾನೇ? -ಹೌದು.
ನಮ್ಮಿಬ್ಬರ ಭೇಟಿ ಇದು.
ನಾವೇಕೆ ಹಾಗೆ ಮಾಡುತ್ತೇವೆ?
-ನಿನಗೆ ನನ್ನಲ್ಲಿ ಪ್ರಶ್ನೆಗಳಿವೆ. ಕೆಲಸದ ಬಗ್ಗೆ. -ನಾನು ಕೆಲಸವೇ ಮಾಡುತ್ತಿಲ್ಲ.
ನಾನು ಕೇಳ್ಪಟ್ಟಿದ್ದು ಅದನ್ನಲ್ಲ.
-ನಾನು ನಿನಗೆ ನೆರವಾಗಬಹುದೇ? -ಅದು ನಾನಲ್ಲ.
ಜ್ಯಾಕ್.
ರಾಯನ್?
ಇದು ಅವನ ರೀತಿಯ ಬೆಂಬಲಿಸುವ ಹುಚ್ಚುತನದಂತೆ ಕಾಣುತ್ತಿದೆ.
ಹೌದಲ್ಲವೇ?
ಆ ರಾತ್ರಿ ನಾವು ಕೆಲಸ ಮಾಡ್ತಿದ್ವಿ. ನಿಮ್ಮ ಕಾರ್ಯಾಚರಣೆಗೆಳಲ್ಲಿ ಒಂದು ನಂಗೆ ಕಾಣಿಸ್ತು.
ಅದರ ತಲೆಬುಡ ಅರ್ಥ ಆಗಿಲ್ಲ.
ಹೌದಾ? ಯಾವುದು?
ಪ್ಲುಟೋ.
ಮನೆಗೆ ವಾಹನ ಚಲಾಯಿಸಬಲ್ಲೆ ತಾನೇ?
ಮತ್ತೊಮ್ಮೆ ಆ ಹೆಸರನ್ನು ಎತ್ತಿದರೆ,
ಮಾತು ಕೊಡುತ್ತೇನೆ ಜ್ಯಾಕ್ ರಾಯನ್ ಅದರ ಪರಿಣಾಮ ಎದುರಿಸುತ್ತಾನೆ.
ಜೊತೆಗೆ ನೀನೂ ಸಹ.
ಬಹಿರಂಗಪಡಿಸದ ಸ್ಥಳ
ಛೇ!
ಹಾಳಾದ್ದು, ಬಹಳ ಬಿಸಿ ಇದೆ.
ಏನು ನಡೀತಿದೆ, ಉಪ ನಿರ್ದೇಶಕರೇ?
ನೀನು ಉತ್ತರಿಸುವ ಸಾಧ್ಯತೆ ಐವತ್ತು-ಐವತ್ತು ಇತ್ತು.
ನಾನು ಈಗಾಗಲೇ ಅದಕ್ಕೆ ಪಶ್ಚಾತ್ತಾಪ ಪಡುತ್ತಿದ್ದೇನೆ.
ನನಗೆ ನಿನ್ನ ನೆರವಿನ ಅಗತ್ಯ ಬೀಳಲಿದೆ.
ಅದು ನಿಜ.
ಮುಂದಿನ ವಾರ ಸಿಗುತ್ತೇನೆ, ಕಣ್ರೋ.
ಮತ್ತೆ ನಿನ್ನಲ್ಲೇನಿದೆ?
ಮಿಲ್ಲರ್
-ಅಪ್ಪ. -ಕ್ಷಮಿಸು.
ಹಿರಿಯ ಪ್ರಾಥಮಿಕ ಶಾಲೆ ಚಳಿಗಾಲದ ಸಂಗೀತಗೋಷ್ಠಿ
ಏನು?
ಇದು ಜೇಮ್ಸ್ ಗ್ರೀರ್ ಮತ್ತು ಜ್ಯಾಕ್ ರಾಯನ್.
ಅವರು ಪ್ಲುಟೋದೊಳಗೆ ನೋಡುತ್ತಿದ್ದಾರೆ.
-ಮತ್ತು? -ಮತ್ತು ನಾನು ನಿನ್ನನ್ನು ಎಚ್ಚರಿಸುತ್ತಿದ್ದೇನೆ.
ಎಚ್ಚರಿಕೆಗೇ ನಾನು ಈ ಕರೆ ಸ್ವೀಕರಿಸಿರೋದು.
ಇದು ಅಧಿಕೃತವೇ?
ಅಧಿಕೃತವಾಗುವರೆಗೂ ನನಗೆ ಮತ್ತೆ ಕರೆ ಮಾಡಬೇಡ.
ಪವಿತ್ರ ಬೈಬಲ್ ಅರಸ ಜೇಮ್ಸ್ ಆವೃತ್ತಿ
ಹೊಸ ಬ್ಯಾಂಕ್ ಚಟುವಟಿಕೆ!
ದನಾಸ್
ಏನು ನಡೀತಿದೆ?
-ನೋಡು... -ನೀನಿದನ್ನು ನಿಭಾಯಿಸುತ್ತಿರಬೇಕಿತ್ತು.
-ನಿಭಾಯಿಸುತ್ತಿದ್ದೆ. -ಮತ್ತೇನಾಯಿತು?
ಚಾವೆಜ್. ಆತ ಸಂಪರ್ಕ ನಿಲ್ಲಿಸಿದ.
ಯಾವಾಗ? ನನಗೇಕೆ ಹೇಳಲಿಲ್ಲ ಇದನ್ನು?
ನನ್ನ ನಿಯಂತ್ರಣದಲ್ಲಿದೆ ಅಂದುಕೊಂಡೆ.
ದೃಢೀಕರಣ ಆಲಿಕೆಯೊಂದಿಗೆ, ನನ್ನ ಹೆಸರು ಎಲ್ಲೆಲ್ಲೂ ಇದೆ.
ಚಾವೆಜ್ ಇದೆಲ್ಲಾ ಗದ್ದಲ ಕಡಿಮೆಯಾಗಲು ಕಾಯುತ್ತಿರುವನೆಂದುಕೊಂಡೆ.
ಇಲ್ಲ, ಆಗಿಲ್ಲ.
ಕಾರ್ಯಾಚರಣೆ ಕುಲಗೆಟ್ಟುಹೋಗಿದೆ. ನಾನು ಇನ್ನೇನು ಸಾಯಲಿದ್ದೆ.
ಮತ್ತು ನನ್ನ ಜನ ನೀನೇ ಹೊಣೆ ಅಂದುಕೊಂಡಿದ್ದಾರೆ.
ಏನು?
ಬೇರೆ ಯಾರು?
ಇದು ಒಂದು ಹಣದ ಸಮಸ್ಯೆಯಾಗಿತ್ತು.
ಅದು ನಿನ್ನ ವಿಭಾಗ.
ಮತ್ತು ಈಗ ಅವರಿಗೆ ನಿನ್ನ ಖಾತೆಗೆ ಹಣ ವರ್ಗಾವಣೆಯಾಗಿರುವುದು ಕಂಡಿದೆ.
ಹೌದು, ಆದರೆ ಅದು ನಮ್ಮ ನಿಯಮಾವಳಿ.
ನನ್ನನ್ನು ಬೇಗನೆ ಹಿಂದಕ್ಕೆ ಕರೆಸಲಾಯಿತು.
ಅದು ಜ್ಯಾಕ್ ರಾಯನ್.
ಯಾರು?
ಹೊಸ ಉಪ ನಿರ್ದೇಶಕ. ಅವನು ಈ ವಾರ ಹಿಲ್ನಲ್ಲಿ ಇರುತ್ತಾನೆ.
-ಅದನ್ನು ಮುಚ್ಚಿದವನು ಅವನೇ. -ನಾನು ನಿನ್ನನ್ನು ನಂಬಿದರೂ ಅವರು ನಂಬುವುದಿಲ್ಲ.
ಒಂದೋ ಕಾರ್ಯಾಚರಣೆ ಮತ್ತೆ ಆರಂಭಿಸು ಇಲ್ಲವೇ ಅಲ್ಲಿಂದ ಹೊರಕ್ಕೆ ಬಾ.
ಚಾವೆಜ್ ಬದುಕಿದ್ದಾನೋ ಇಲ್ಲವೋ ಎಂದೂ ನನಗೆ ತಿಳಿಯದು.
ನಾನು ಬದುಕಿದ್ದೇನೆ.
ಅದು ನಿಜಕ್ಕೂ ಚೆನ್ನಾಗಿದೆ.
ಯಾರದು?
ಮುಂದೆ ಏನಾಗಲಿದೆ?
ನಾನು ಎಲ್ಲವನ್ನೂ ಸರಿಪಡಿಸುತ್ತೇನೆ.
ಈ ಏಳು ಜನರು,
ಅವರು ನನ್ನ ಕುಟುಂಬವಾಗಿದ್ದರು.
ಅವರು ನನ್ನ ಸಹೋದರರಾಗಿದ್ದರು.
ಮತ್ತು ನೀನವರನ್ನು ಕೊಂದೆ.
ಅವರ ಹೆಸರುಗಳನ್ನು ಓದು.
ಓದು.
ಅವರ ಹೆಸರುಗಳನ್ನು ಓದು.
ಅವನ್ನು ಮುಟ್ಟುವ ಅರ್ಹತೆ ನಿನಗಿಲ್ಲ.
-ಕೇಳು, ಚಾವೆಜ್, ನಾನು... -ಇಲ್ಲ, ಇಲ್ಲ, ಇಲ್ಲ.
ನೀನು ಕೇಳಲೇಬೇಕು.
ಮತ್ತು ನಾನು ನನಗೆ ಸಾಧ್ಯವಾದುದೆಲ್ಲವನ್ನೂ ಮಾಡುವೆ
ಅವುಗಳಲ್ಲಿ ಒಂದನ್ನು ನಿನ್ನ ಗಂಟಲೊಳಗೆ ತೂರಿಸದಿರಲು.
ಬದಲಾಗಿ, ನಡೆಯಲಿರುವುದು ಇದು.
ನೀನು ಜ್ಯಾಕ್ ರಾಯನನ್ನು ಸಂಪರ್ಕಿಸುವೆ.
ನಿನಗೆ ಗೊತ್ತಿರುವುದೆಲ್ಲವನ್ನೂ ಹೇಳುವೆ, ಮತ್ತು ಅವನು ಹೇಳುವುದೆಲ್ಲವನ್ನೂ ಮಾಡುವೆ.
ಆಮೇಲೆ ಏನು?
ಗೊತ್ತಿಲ್ಲ. ಯೋಜನೆ ಮುಗಿದ ಮೇಲೆ ನನ್ನೊಂದಿಗೆ ನೀನು ಏನು ಮಾಡಲಿದ್ದೆ?
ಇವರಿಂದ: ಮಿಲ್ಲರ್ ಜ್ಯಾಕ್ ರಾಯನ್. ಅಧಿಕೃತ
ವಿಶ್ವ ಆರೋಗ್ಯ ಸಂಸ್ಥೆ ಸಮ್ಮೇಳನ ವಾಷಿಂಗ್ಟನ್, ಡಿ.ಸಿ.
ಇಂತಹ ಪ್ರಮುಖ ವಿಷಯಗಳಲ್ಲಿ ನಿಮ್ಮ ಸಮಯ ಮತ್ತು ಪರಿಗಣನೆಗೆ ಧನ್ಯವಾದಗಳು.
ಸಮ್ಮೇಳನದ ಉಳಿದ ಭಾಗವನ್ನು ನೀವು ಆನಂದಿಸುವಿರಿ ಎಂದು ಆಶಿಸುವೆ.
ಧನ್ಯವಾದ.
ಅದು ನಂಬಲಸಾಧ್ಯವಾಗಿತ್ತು.
ಅದು ಬಹಳ ಚೆನ್ನಾಗಿದೆ ಅನಿಸಿತು. ನಾನು ಪರಿಸರ ಅಂಶಗಳಿಂದ
ರೋಗ ಕುಸಿತವನ್ನು ಇನ್ನಷ್ಟು ಹೊಡೆಯಬಹುದಿತ್ತು, ಅಲ್ಲವೇ?
ಕ್ಯಾಥಿ?
ಹಾಯ್.
-ಅದ್ಭುತ ಕೆಲಸ. -ಧನ್ಯವಾದ. ಮತ್ತೆ ನೋಡಿದ್ದು ಖುಷಿಯಾಯಿತು.
ನನಗೂ ಅಷ್ಟೇ. ಅದು ಜಾಗತಿಕ ವ್ಯಸನದ ಬಗ್ಗೆ ಆಗಿಲ್ಲದಿದ್ದರೆ ಚೆನ್ನಾಗಿರುತ್ತಿತ್ತು.
ನನಗೂ ಹಾಗೇ ಅನ್ಸುತ್ತೆ.
ಕೇಳು, ಅದರ ಬಗ್ಗೆ. ನೀನು ನಿರತಳಾಗಿರುವೆ ಅನ್ಸುತ್ತೆ.
ಆದರೆ ಒಂದು ಊಟದ ಏರ್ಪಾಡಿಗೆ ಒಪ್ಪಿಗೆ ಇದೆಯೇ?
ಹೌದು, ಖಂಡಿತ.
ಅದ್ಭುತ. ನನ್ನ ಜನರನ್ನು ತಲುಪಲು ಹೇಳುವೆ.
ಕೇಂದ್ರ ಗುಪ್ತಚರ ಮಾಹಿತಿ ಸಂಸ್ಥೆ ಅಮೆರಿಕಾ ಸಂಯುಕ್ತ ಸಂಸ್ಥಾನ
ಕೊನೆಗೂ. ನಮ್ಮನ್ನು ಸೇರಿಕೊಳ್ಳಲು ಸಿದ್ಧ ಇದ್ದೀಯಾ?
ಹೆಚ್ಚಿನ ಮಾಹಿತಿ ನೀಡಲು ನಾನು ಸಿದ್ಧ.
ಹಾಗಾದರೆ ಚಾವೆಜ್ ಈಗ ಎಲ್ಲಿದ್ದಾನೆ?
ನನಗೆ ಗೊತ್ತಿಲ್ಲ.
ನೀನು ಅವನನ್ನು ನಂಬುವೆಯಾ?
ದುರದೃಷ್ಟವಶಾತ್.
ಅವನು ಹೇಳಿದ್ದನ್ನು ನೀವು ತೆಗೆದುಕೊಂಡರೆ, ಯಾರು ಸೇರಿದ್ದಾರೆ ಮತ್ತು ಎಲ್ಲಿ ಅನ್ನೋದನ್ನು.
ಅತ್ಯಂತ ಕೆಟ್ಟ ಸಂದರ್ಭವನ್ನು ಊಹಿಸಿಕೊಳ್ಳಿ.
ಬೇರೆ ಯಾರೋ ಇದನ್ನು ಕೇಳಿಸಿಕೊಳ್ಳುವ ಅಗತ್ಯವಿದೆ.
ಎರಡು ರಾತ್ರಿಗಳ ಹಿಂದೆ, ಡೊಮಿಂಗೋ ಚಾವೆಜ್
ನನ್ನ ಮನೆಗೆ ನುಗ್ಗಿ, ನನ್ನ ತಲೆಗೆ ಬಂದೂಕು ಗುರಿಯಿಟ್ಟ,
ಮತ್ತು ಅವನು ನಮ್ಮವರಲ್ಲೊಬ್ಬ.
ಕಪ್ಪು ಕಾರ್ಯಾಚರಣೆಯವರು.
ನಾನು ಪ್ಲುಟೋ ಕಾರ್ಯಾಚರಣೆಯನ್ನು ಮತ್ತೆ ಆರಂಭಿಸಲು ಹೇಳಿದ.
-ಅಂದರೆ? -ನಾನು ಮುಚ್ಚಿದ್ದ ಕಾರ್ಯಾಚರಣೆಗಳಲ್ಲಿ ಒಂದು.
ನಾನು ಮತ್ತು ನೀವು ಚರ್ಚಿಸಿದ್ದಂತಹದು.
-ಮತ್ತು? -ಅದು ನೇರವಾಗಿ ಮಿಲ್ಲರನ್ನು ಒಳಗೊಂಡಿದೆ.
ಸರ್, ಹಿಂದಿನ ನಿರ್ದೇಶಕರು ಮಿಯಾನ್ಮಾರಿನ
ಸಿಲ್ವರ್ ಲೋಟಸ್ ಮುಕ್ಕೂಟಕ್ಕೆ ಒಂದು ಸ್ವತ್ತಾಗಿದ್ದರೆಂದು ನಾನು ನಂಬುತ್ತೇನೆ.
ಅದು ಒಂದು ಬಹಳ ದೊಡ್ಡ ಆರೋಪ.
ಮಿಲ್ಲರ್ ಚಾವೆಜನ ಕಪ್ಪು ಕಾರ್ಯಾಚರಣಾ ತಂಡವನ್ನು ಒಂದು ಅಸ್ತ್ರವಾಗಿ ಉಪಯೋಗಿಸಿದ್ದರು.
-ಯಾತಕ್ಕಾಗಿ? -ಮುಕ್ಕೂಟದ ಪ್ರತಿಸ್ಪರ್ಧಿಯನ್ನು ನಾಶ ಮಾಡಲು.
ಮೆಕ್ಸಿಕೋದ ಒಂದು ಕಾರ್ಟೆಲಿಗೆ ಶಕ್ತಿ ಸಂಗ್ರಹ ಮಾಡಲು,
ಮುಕ್ಕೂಟಕ್ಕೆ ತಮ್ಮ ಲಾಭಕ್ಕಾಗಿ
ಆ ಕಾರ್ಟೆಲಿನ ಮೂಲಭೂತ ಸೌಕರ್ಯಗಳನ್ನು ಬಳಸಲು.
ಅಂದರೆ ಅದು ಅಧಿಕಾರ ದೋಚುವುದೇ?
ಕಾರ್ಟೆಲ್ಗಳು ಒಂದಾಗುವುದು, ಸ್ಪಷ್ಟವಾಗಿ ಒಂದು ಸಮಸ್ಯೆ...
ಸರ್, ಅದು ಅದಕ್ಕಿಂತಲೂ ಕೆಟ್ಟದಾಗಿರಬಹುದು.
ಚಾವೆಜನ ಸ್ವತ್ತು ತಮ್ಮ ಮುಕ್ಕೂಟ ಕಾರ್ಟೆಲನ್ನು ಮಾದಕದ್ರವ್ಯಕ್ಕಿಂತಲೂ ಕೆಟ್ಟದಾದುದಕ್ಕೆ
ಬಳಸುತ್ತಿದ್ದಾರೆ ಎಂದು ಸೂಚನೆ ಕೊಟ್ಟಿದೆ.
-ಅಂದರೆ ನಾವು ಏನು ಹೇಳಹೊರಟಿದ್ದೇವೆ? -ಒಂದಾಗುವಿಕೆ.
ಮಾದಕದ್ರವ್ಯದ ಕಾರ್ಟೆಲ್ ಹಾಗೂ ಭಯೋತ್ಪದನಾ ಸಂಸ್ಥೆ ಜೊತೆಗೂಡುವುದು.
ಅನಿಯಮಿತ ಸಂಪನ್ಮೂಲ ಸಾವಿಲ್ಲದ ದ್ವೇಷದೊಂದಿಗೆ ಒಗ್ಗೂಡುವುದು.
ತಡಿ, ಈ ಮುಕ್ಕೂಟಕ್ಕೆ ಭಯೋತ್ಪಾದನಾ ಒಲವಿದೆ ಎನ್ನುವುದು ನಮಗೆ ಗೊತ್ತಿದೆಯೇ?
ಇದು ಅದರ ಬಗ್ಗೆ ಅಲ್ಲ ಅಥವಾ ಮಿಯಾನ್ಮಾರ್ ದೇಶದ ಬಗ್ಗೆಯೂ ಅಲ್ಲ.
ಇದು ಅವರು ಒಂದು ಮುಕ್ತ ಮಾರುಕಟ್ಟೆ ರಚಿಸುವುದರ ಬಗ್ಗೆ.
ಬರ್ಮಾದ ಮುಕ್ಕೂಟಗಳು ಕೈಗೆ ನಿಲುಕದ ಅಪರಾಧೀ ಸಂಘಗಳಲ್ಲಿ ಕೆಲವು,
ಇವುಗಳಿಗೆ ಈ ಹಿಂದೆ ಕಂಡುಕೇಳರಿಯದಂಥ ಅವಕಾಶಗಳು ತೆರೆದಿವೆ.
ಆ ಸಂಪನ್ಮೂಲಗಳನ್ನು ಅವರಲ್ಲಿ ಯಾರಾದರೂ ಒಬ್ಬರು ಜಗತ್ತಿನ ಯಾವುದೇ ಒಂದು ಗುಂಪಿಗೆ ಹಂಚಿದರೂ...
ಅದರೊಂದಿಗೆ, ಕಾರ್ಟೆಲ್ ಅಮೆರಿಕಾಗೆ ಹೊಂದಿರುವ ಅವಕಾಶದೊಂದಿಗೆ ಸೇರಿದರೆ,
ಅವರು ಏನನ್ನಾದರೂ ಸಾಗಿಸಬಲ್ಲರು.
-ಯಾವ ರೀತಿಯದು? -ಮಾನವರು.
ಶಸ್ತ್ರಾಸ್ತ್ರಗಳು.
ಆತ್ಮಾಹುತಿ ಬಾಂಬರುಗಳು.
ದೇವರೇ.
ಸರ್, ಪ್ರತಿ ದಿನ ಗಡಿಯಲ್ಲಿ ತಡೆಯಲಾಗುತ್ತಿದ್ದ ಮಾದಕದ್ರವ್ಯಗಳು ವಾಸ್ತವವಾಗಿ
ಒಳಹೊಗುವ ಮಾಲಿನ ಒಂದು ಭಾಗ ಮಾತ್ರ ಎನ್ನುವುದು ಗೊತ್ತು.
ಅದೇ ಅನುಪಾತವನ್ನು ಭಯೋತ್ಪಾದನಾ ಬೆದರಿಕೆಗಳಿಗೆ ಊಹಿಸಿಕೊಳ್ಳಿ.
ಮಿಲ್ಲರ್ ಈಗೆಲ್ಲಿದ್ದಾನೆ?
ಅವನ ಹಿಂದೆ ನಮ್ಮ ಉತ್ತಮ ವ್ಯಕ್ತಿ ಇದ್ದಾನೆ.
ಮತ್ತು ಈ ಚಾವೆಜ್? ಪ್ಲುಟೋ ಕಾರ್ಯಾಚರಣೆ?
ದುರದೃಷ್ಟವಶಾತ್ ನಾನು ಚಾವೆಜನ್ನು ನಿಯಂತ್ರಣ ಮಾಡುವಂತಿಲ್ಲ.
ಆದರೆ ಈಗ ಬೇಕಿರುವುದು ಅವನ ಒಳಬೇಹುಗಾರ, ಚಾವೋ ಫಾಹ್ ಸೆಯಿನ್.
ಈ ವ್ಯಕ್ತಿ ಸಂಪೂರ್ಣ ಸಿಲ್ವರ್ ಲೋಟಸ್ ಸಂಸ್ಥೆಯ ಕಾರ್ಯಾಚರಣೆಯ ಮುಖ್ಯಸ್ಥ.
ಮಿಲ್ಲರ್ ಸಂಪರ್ಕ ಮರುಸ್ಥಾಪಿಸುವಂತೆ ನಾನು ಮಾಡಬಲ್ಲೆನಾದರೆ,
ಅವನೊಬ್ಬ ಮೌಲ್ಯಯುತ ಸ್ವತ್ತಾಗಬಲ್ಲ.
ಮತ್ತು ನೀನು ಮರುಸಂಪರ್ಕಿಸಲು ಸಾಧ್ಯವಾಗದಿದ್ದರೆ? ಮೆಕ್ಸಿಕೋದ ಗೊಂದಲ ನಿನಗೆ ಸಂಪರ್ಕಿಸಲ್ಪಟ್ಟರೆ?
ಸರ್, ನೀವು ಈಗಷ್ಟೇ ಹೇಳಿದಿರಿ.
ಪ್ಲುಟೋ ಕಾರ್ಯಾಚರಣೆ ತುಂಬೆಲ್ಲ ನನ್ನ ಬೆರಳಚ್ಚಿದೆ.
ಹಾಗಾಗಿ, ನಿರ್ದೇಶಕಿ ರೈಟ್ ಅವರನ್ನು ದೂರಲು ಅವರು ಬಂದರೆ,
ಅದನ್ನು ನನ್ನ ಮೇಲೆ ಹಾಕಿಬಿಡಿ.
ಜ್ಯಾಕ್, ಸಂಗತಿಗಳು ಈ ರೀತಿ ಆರಂಭವಾಗುವುದು ನನಗೆ ಬೇಕಿರಲಿಲ್ಲ.
ನಮಗೂ ಬೇಕಿರಲಿಲ್ಲ.
ರೈಟ್ ಅವರು ಸಂಸತ್ತಿನೊಳಗೆ ಹೋಗಿ ಸರಿಪಡಿಸಿರುವ ಸಿಐಎ ಬಗ್ಗೆ ಮಾತುಕೊಡಲಿದ್ದಾರೆ.
ನಾವೂ ಅದನ್ನೇ ಅವರಿಗೆ ಕೊಡಲಿದ್ದೇವೆ.
ಧನ್ಯವಾದ, ಜ್ಯಾಕ್.
ನಿರ್ದೇಶಕಿ ರೈಟ್ ಜೊತೆ ಕೆಲವು ನಿಮಿಷಗಳು ಬೇಕಿದೆ.
ಖಂಡಿತ, ಸರ್.
ನೀವಿದನ್ನು ನಿಭಾಯಿಸಬೇಕು.
-ಸರಿ, ಸರ್. -ಅದನ್ನು ಹೇಗೆ ಮಾಡುವಿರಿ?
ಜ್ಯಾಕ್ ಸ್ವಲ್ಪ ಅಸಾಂಪ್ರದಾಯಿಕ ವ್ಯಕ್ತಿಯೆಂದು ನಮಗಿಬ್ಬರಿಗೂ ತಿಳಿದಿದೆ.
ಅವನಿದನ್ನು ನಿಭಾಯಿಸಬಲ್ಲನೆಂದು ನಾವಿಬ್ಬರೂ ನಂಬಬಹುದು.
ಒಳ್ಳೆಯದು. ಯಾಕೆಂದರೆ, ಈಗ ನಿಮ್ಮ ಚಿತ್ರಣವೇ ಮುಖ್ಯ.
ನನಗೆ ಅರ್ಥವಾಯ್ತು.
ನೀವು ಪರಿಗಣಿಸಬಹುದಾದದ್ದು...
ಅಧ್ಯಕ್ಷ ಒಕೋಲಿ ತಾನಾಗೇ ಕರೆದಿದ್ದಾರೆ. ಲೇಗೋಸಿನ ಸ್ಥಿತಿ ಇನ್ನಷ್ಟು ಬಿಗಡಾಯಿಸಿದೆ.
ಕೊಲೆ ನಡೆಸಲು ಸಿಐಎಗೆ ನೆರವಾಗಿದ್ದಾನೆಂದು
ಸೇನಾನಾಯಕ ಆಮೇಹ್ ಈಗ ಅವನ ಮೇಲೆ ಆರೋಪ ಹೊರಿಸಿದ್ದಾನೆ.
ನಾನೂ ಕೇಳ್ಪಟ್ಟೆ.
ಒಕೋಲಿ ಅದನ್ನು ಕೂಲಂಕುಶವಾಗಿ ನೋಡಬಯಸುತ್ತಾರೆ.
ಹೇಗೆ ಮಾಡುವುದೆಂದು ಅವರ ಅಭಿಪ್ರಾಯ?
ನೀವು ವೈಯಕ್ತಿಕವಾಗಿ ಭೇಟಿ ನೀಡಬಹುದೇ ಎಂದು ಕೇಳಿದರು.
ಅಸಹಜವಾದ ಕೋರಿಕೆ, ಗೊತ್ತು.
ವಿಶೇಷವಾಗಿ ದೃಢೀಕರಣ ಪ್ರಕ್ರಿಯೆಯ ಸಮಯದಲ್ಲಿ.
ಆದರೆ ಅದು ಸರಿಯಾದ ಸಂದೇಶ ಸಾರುತ್ತದೆ.
ಸಿಐಎಯ ನಿರ್ದೇಶಕರು ಈಗ ತಮ್ಮ ಪಾಡಿಗೆ ಮಾತ್ರ ಕೂರುವುದಿಲ್ಲ.
ಇಲ್ಲ, ಸರ್. ನಾನು ಹಾಗೆ ಮಾಡಲ್ಲ.
ಎಂ ಇಂದು ರಾತ್ರಿ 11 ಗಂಟೆಗೆ - ವಾಟರ್ಫ್ರಂಟ್ ಪಾರ್ಕ್
ಹಾಂ?
ಭೇಟಿ ಇಂದು ರಾತ್ರಿ. 11:00, ವಾಟರ್ಫ್ರಂಟ್ ಪಾರ್ಕ್.
ಸರಿ.
ನೀನು ಅಲ್ಲಿರುತ್ತೀಯಾ?
ಇಲ್ಲ.
ಯಾಕೆ?
ನಿನಗೆ ಬೇಕಾದದ್ದು ಸಿಗುವ ಮುಂಚೆ ನಾನು ಅವನನ್ನು ಕೊಲ್ಲುವುದಿಲ್ಲ.
-ಹಲೋ. -ಇದು ಈಗಿನ ನಿರ್ದೇಶಕಿ ರೈಟ್.
-ಇದು ಆಡೇ ಒಸೋಜಿಯವರೇ? -ಮಾತನಾಡುತ್ತಿದ್ದೇನೆ.
ನಾನು ಪೂರ್ವಸಿದ್ಧತೆಯಿರದೆ ಲೇಗೋಸ್ ಭೇಟಿ ಮಾಡಲಿದ್ದೇನೆ.
ಅಧ್ಯಕ್ಷ ಒಕೋಲಿಯವರೊಂದಿಗೆ ಭೇಟಿ ಇದೆ,
ಮತ್ತು ನಿಮ್ಮ ಭಾವೋದ್ದೀಪ್ತ ದೃಷ್ಟಿಕೋನ ನೋಡಿದಾಗ, ನೀವು ನನ್ನ ಜೊತೆ ಬರುವಿರೇ ಅಂದುಕೊಂಡೆ.
ಯಾರಾಗಿ?
ಸಲಹೆಗಾರರಾಗಿ. ನಿಮ್ಮಲ್ಲಿ ಎಲ್ಲಾ ರಾಜಕೀಯ ಆಯಾಮಗಳಿವೆ,
ಮತ್ತು ನನಗೆ ಬೇಕಿರುವ ದೃಷ್ಟಿಕೋನದೊಂದಿಗೆ ಸನ್ನದ್ದಳಾಗಿ ಹೋಗಬಯಸುವೆ.
ನನ್ನನ್ನು ಪರಿಗಣಿಸಿರುವುದು ಗೌರವದ ವಿಷಯ, ಆದರೆ ಅದರ ಬಗ್ಗೆ ಯೋಚಿಸಬೇಕು.
ನಾನು ಹಿಂದಿರುಗಿ ಬಂದು ಬಹಳ ದಿನಗಳಾಗಿವೆ.
ಅರ್ಥವಾಗುತ್ತೆ. ಈ ಅಪರಾಹ್ನದೊಳಗೆ ತಿಳಿಸಿ.
-ರೈಟ್ ಅವರೇ. -ರೈಟ್ ಅವರೇ?
ರೈಟ್ ಅವರೇ, ದಯವಿಟ್ಟು.
ನಮಗೊಂದು ಫೋಟೊ ಸಿಗಬಹುದೇ?
ಸಭೆ ವ್ಯವಸ್ಥೆಗೆ ಬರಲಿ.
ರೈಟ್ ಅವರೇ, ನಿಂತು ಬಲಗೈ ಎತ್ತಲು ನಾನು ಹೇಳುವೆ.
ಈ ಸಮಿತಿಗೆ ಸಂಪೂರ್ಣ ಸತ್ಯ ಮತ್ತು ಸತ್ಯವಲ್ಲದೆ ಬೇರೇನನ್ನೂ ಹೇಳದಿರಲು ಮಾತುಕೊಡುವಿರಾ,
-ದೇವರು ಕಾಪಾಡುವಂತೆ? -ಮಾತುಕೊಡುವೆ.
ದಯವಿಟ್ಟು ಕುಳಿತುಕೊಳ್ಳಿ.
ಧನ್ಯವಾದ, ಮುಖ್ಯಸ್ಥ ಹೆನ್ಶಾ ಅವರೇ, ಉಪ ಮುಖ್ಯಸ್ಥ ಜೆನ್ನಿಂಗ್ಸ್ ಅವರೇ,
ಮತ್ತು ಸಮಿತಿಯವರೇ, ಇಂದು ನಾನಿಲ್ಲಿ ಇರುವುದಕ್ಕೆ ಅನುಮತಿ ನೀಡಿರುವುದಕ್ಕೆ.
ನಾನು ನನ್ನ ವೃತ್ತಿಯನ್ನು ಅಮೆರಿಕಾದ ಸೇವೆಯಲ್ಲಿ ಕಳೆದಿರುವೆ
ಆದರೆ ನನ್ನ ಪಯಣ ಹಲವು ಬಾರಿ ಸಿಐಎ ನಮ್ಮನ್ನು ಕಳುಹಿಸಲು ಬಯಸುವ
ದೂರದ ಸ್ಥಳಗಳಲ್ಲಿ ಆರಂಭವಾಗಿಲ್ಲ.
ಅದು ಕ್ವೀನ್ಸಿನ ರಸ್ತೆಗಳಲ್ಲಿ ಆರಂಭವಾಯಿತು.
ನನ್ನ ನೆರೆಹೊರೆಯಲ್ಲಿ, ಅಮೆರಿಕಾದ ಸೂಕ್ಷ್ಮ ಜಗತ್ತೇ ಇತ್ತು.
ಮತ್ತು ಪ್ರತಿಯೊಬ್ಬರಿಗೂ ಭಿನ್ನವಾದ ಸಂವಹನೆಯ ರೀತಿ ಇತ್ತು.
ಕೆಲವೊಮ್ಮೆ ಈ ಸಂವಹನೆಯ ವ್ಯತ್ಯಾಸ ಸಂಘರ್ಷಗಳಿಗೆ ದಾರಿ ಮಾಡುತ್ತಿತ್ತು,
ಹಲವು ಬಾರಿ ಉದ್ದೇಶಪೂರ್ವಕವಲ್ಲದೆ.
ವಾಟರ್ಫ್ರಂಟ್ ಪಾರ್ಕ್ ವಾಷಿಂಗ್ಟನ್, ಡಿ.ಸಿ.
ಈ ಸಂಘರ್ಷಗಳ ನಡುವೆ ನಿಲ್ಲುವ ವ್ಯಕ್ತಿ ನಾನಾಗಬಯಸಿದ್ದೆ.
ಅರ್ಥಮಾಡಿಕೊಂಡೆ.
ಸಮಾಧಾನ ತರುವ ಏಜೆಂಟ್ ಆಗಬಯಸಿದ್ದೆ ನಾನು,
ಅವುಗಳನ್ನು ಕೊನೆಗೊಳಿಸಲು.
ಪ್ಲುಟೋ.
ನೀನು ಅದನ್ನು ಮತ್ತೆ ಆರಂಭಿಸಬೇಕಿದೆ.
ಮತ್ತು ಏನು ಮಾಡಬೇಕು? ಚಾವೆಜ್ ಎಲ್ಲಿದ್ದನೋ ಅಲ್ಲಿ ಮತ್ತೆ ಇರಿಸಬೇಕೇ? ಇಲ್ಲ.
ವಾಲ್ಟರ್ಸ್ ಯಾರು? ಚಾವೆಜ್ ಅವನಿಗೆ ಉತ್ತರಿಸುತ್ತಿದ್ದನೇ?
ವಾಲ್ಟರ್ಸ್ ಯಾರೂ ಅಲ್ಲ, ಮತ್ತು ಚಾವೆಜನ್ನು ನಿಭಾಯಿಸಬಹುದು.
-ಗೊತ್ತಿದೆ ಅಂದುಕೊಂಡದ್ದು ಅವನಿಗೆ ಗೊತ್ತಿಲ್ಲ. -ಮತ್ತು ಅದು ಏನು?
ನೀನು ಮಾಡಿರುವುದರ ಹಾನಿ ನಿನಗೆ ಗೊತ್ತೇ?
ಕಾರ್ಯಾಚರಣೆ ನಿಲ್ಲಿಸುವುದರ ಮೊದಲು ನನ್ನನ್ನು ಕೇಳಬಹುದಿತ್ತು.
ಸಂಚಾರ ಎಷ್ಟು ದೊಡ್ಡದಿದೆ?
ನೀನು, ಕಾರ್ಟೆಲ್, ಚಾವೆಜನ ದಾಳಿ ತಂಡ, ಅಷ್ಟೇನಾ?
ಅಥವಾ ಅದಕ್ಕಿಂತಲೂ ಮಿಗಿಲಾದುದೇ?
ಉನ್ನತ ಮಟ್ಟದ ರಕ್ಷಣೆ ಇಲ್ಲದೆ ನಾನು ಇದನ್ನು ನಿಭಾಯಿಸಬಹುದು ಎಂದು ನಿನಗನಿಸುತ್ತದೆಯೇ?
ನೀನು ನಿಭಾಯಿಸುವಂತೆ ಕಾಣುತ್ತಿಲ್ಲ.
ನಿನಗೆ ರಕ್ಷಣೆ ಇರುವಂತೆಯೂ ಕಾಣುತ್ತಿಲ್ಲ.
ಈ ದೇಶ ತೊಂದರೆಯಲ್ಲಿತ್ತು... ಇದೆ.
ನಮಗೆ ಅವಕಾಶವಿತ್ತು. ಮಾದಕದ್ರವ್ಯ ಡೀಲರುಗಳನ್ನು ಸಾಯಿಸುತ್ತಿದ್ದೆವು.
-ನಿನ್ನನ್ನು ನಂಬಿಸಿರುವುದು ಹಾಗೆಯೇ? -ಹಾಳಾಗಿ ಹೋಗು!
ನಿಗದಿತ ಗುರಿಗಳನ್ನು ನಿವಾರಿಸಿದರೆ ನಿಜವಾದ ಫಲಿತಾಂಶಗಳು ಸಿಗುತ್ತವೆ ಎನ್ನಲಾಗಿತ್ತು.
ತಗ್ಗಿದ ಮಾದಕದ್ರವ್ಯ ವ್ಯಾಪಾರ, ತಗ್ಗಿದ ಅಪರಾಧ. ಏನು ಗೊತ್ತಾ?
-ಆ ಫಲಿತಾಂಶಗಳು ಬಂದವು. -ಯಾರಿಂದ?
ಯುಎಸ್ ಸರಕಾರಕ್ಕಿಂತಲೂ ಹೆಚ್ಚಿನ ಶಕ್ತಿಯಿರುವ ಖಾಸಗಿ ಆಸಕ್ತಿಗಳಿಂದ.
ಸಾಮ್ರಾಜ್ಯದ ಮೇಲೆ ಈ ಮೊದಲೂ ಸೂರ್ಯಾಸ್ತವಾಗಿದೆ. ನೀನೊಂದು ನಡೆ ಮಾಡಬೇಕಿದ್ದರೆ, ಮಾಡು...
ಇನ್ನೂ ಬೆಳಕು ಉಳಿದಿರುವಾಗಲೇ.
-ಈ ಉತ್ಪ್ರೇಕ್ಷೆಗಳ ಮೇಲೆ ಬಹಳ ಕೆಲಸ ಮಾಡುತ್ತೀ. -ಕೇಳು, ಹಾಳಾದವನೇ.
ಹೀಗೇ ಮಾಡುತ್ತಿರು, ನಿನಗೇ ತಿರುಗಿ ಬೀಳುತ್ತೆ.
ನೀನು ಯಾರಿಗಾಗಿ ಕೆಲಸ ಮಾಡುತ್ತಿದ್ದೀ, ಗೊತ್ತೇ?
ಅಮೆರಿಕಾದ ಜನರಿಗಾಗಿ.
ದೇವರೇ.
ನೀನು ಅದನ್ನು ನಿಜವಾಗಿ ನಂಬುತ್ತೀ, ಅಲ್ಲವೇ?
ನೀನು ಅಮೆರಿಕಾದ ಪ್ರಜೆಗಳಿಗಾಗಿ ಕೆಲಸ ಮಾಡುತ್ತಿಲ್ಲ.
ನೀನು ಅನುಮತಿಗಾಗಿ ಕಾಯುವ ವ್ಯಕ್ತಿಗೆ ಕೆಲಸ ಮಾಡುತ್ತಿದ್ದೀಯಾ.
ಮತ್ತು ಅವರೂ ಅದನ್ನೇ ಮಾಡುವುದು. ಅಂತಿಮವಾಗಿ ನಿನ್ನಲ್ಲಿ ಏನಿದೆ?
ಕಣ್ಣಿದ್ದೂ ಕಾಣದಂತಿರುವ ಕೆಲವು ಜನರು.
ನನ್ನ ಆಯ್ಕೆಗಳ ಮೂಲಕ, ಕಠಿಣ ಆಯ್ಕೆಗಳ ಮೂಲಕ, ನಾನು ಈ ದೇಶವನ್ನು ಉತ್ತಮವಾಗಿಸಿದ್ದೇನೆ.
ಮತ್ತು ಅವನಿಗದು ಗೊತ್ತೋ, ಇಲ್ಲವೋ, ಚಾವೆಜ್ ಸಹ ಮಾಡಿದ್ದಾನೆ.
ನಿನ್ನಂತಹ ಶ್ರದ್ಧಾವಂತರು ಹಡಗಿನೊಂದಿಗೆ ಮುಳುಗಬಯಸುವವರು.
ನಾನು ಇನ್ನೂ ನಿನಗೆ ನೆರವಾಗಬಹುದು. ನಿಜವಾಗಿ ಅಧಿಕಾರದಲ್ಲಿರುವವರೊಂದಿಗೆ ಸಂಪರ್ಕ ಕಲ್ಪಿಸು.
ದಯವಿಟ್ಟು. ಆ ಕರೆ ಮಾಡಿದ ತಕ್ಷಣ ನಾವಿಬ್ಬರೂ ಸಾಯುತ್ತೇವೆಂದು ನಿನಗೆ ತಿಳಿದಿದೆ.
-ನಾನದನ್ನು ಮತ್ತೆ ಆರಂಭಿಸಲ್ಲ, ನಿನಗೆ ಗೊತ್ತು. -ಛೇ!
ಇವರು ಯಾರೆಂದು ನಿನಗೆ ತಿಳಿದಿಲ್ಲ.
ಬೇಗನೆ ಭೇಟಿ ಮಾಡಲಿರುವೆ ಎಂಬುದು ಖಚಿತ.
ಏನು?
ನೀನು ಹೇಳುವಷ್ಟು ಎತ್ತರಕ್ಕೆ ಇದು ಹೋಗಿದೆ ಎಂದರೆ, ಅವರು ಈಗಲೂ ನೋಡುತ್ತಿರುತ್ತಾರೆ.
ನೀನು ಹೇಳುವುದು ಸರಿ.
ಮಿಲ್ಲರ್.
ಮಿಲ್ಲರ್!
ನಾನೂ ಸಿಐಎ ಉದ್ದಿಷ್ಟಕಾರ್ಯವನ್ನು ಅದೇ ರೀತಿ ನೋಡುವೆ.
ನಾನು ಏಜೆನ್ಸಿಯನ್ನು ಶಾಂತಿಯ ಅಸ್ತ್ರವಾಗಿ ಕಾಣುವೆ.
-ಹಲೋ? -ನಿನ್ನ ರೀತಿ ಕೆಲಸ ಮಾಡಲಿಲ್ಲ.
ಈಗ ನನ್ನ ರೀತಿಯನ್ನು ಪ್ರಯತ್ನಿಸು.
ಚಾವೆಜ್.
ಹಾಳಾದ್ದು.
ನಾನು ಪಾರದರ್ಶಕತೆ, ಪ್ರಾಮಾಣಿಕತೆ,
ಮತ್ತು ನೈತಿಕತೆಯ ಅಸ್ತ್ರ ಉಪಯೋಗಿಸುವೆ.
ಹೋಗು.
ಆದರೆ ಹಿಂದೆ ಸರಿಯಲು, ಈ ಸಂಸ್ಥೆ ಯಾಕೆ ಅಸ್ತಿತ್ವದಲ್ಲಿದೆ
ಎಂದು ನೆನಪಿಸಿಕೊಳ್ಳಲು ಯಾವತ್ತೂ ಸಮಯವಿದೆ.
ಜಗತ್ತಿನಲ್ಲಿ ಹೆಚ್ಚುತ್ತಿರುವ ಹಿಂಸೆ, ಸಿನಿಕತೆ ಮತ್ತು ದುರಾಸೆಯಿಂದ
ಅಮೆರಿಕದ ಪ್ರತಿ ಪ್ರಜೆಯನ್ನು
ರಕ್ಷಿಸಲು ಅದು ಅಸ್ತಿತ್ವದಲ್ಲಿದೆ.
ನಾವೆಲ್ಲರೂ ಅದನ್ನು ಅನುಭವಿಸುತ್ತೇವೆ.
ಸುಸ್ತಿನ ಅನುಭವ,
ಕೈಚೆಲ್ಲುವ ಬಯಕೆ ಮತ್ತು ನಮಗೇನು ಸಾಧ್ಯವೋ
ಅದನ್ನು ಬಾಚಿಕೊಂಡು
ಪರಿಣಾಮ ಏನಾಗುತ್ತದೆ ಎಂದು ನೋಡುವ ಕಾತರ.
ಆದರೆ,
ನನ್ನ ಸುಪರ್ದಿಯಲ್ಲಿ ಅಲ್ಲ.
ನನ್ನ ಸುಪರ್ದಿಯು ಕೈಚೆಲ್ಲದ ಜನರಿದ್ದಾರೆಂದು ಅಮೆರಿಕದ ಜನತೆಗೆ
ನೀಡಿರುವ ಭರವಸೆಯಿಂದ ವ್ಯಾಖ್ಯಾನಿಸಲ್ಪಟ್ಟಿದೆ.
ಉಳಿದವರು ತೆಗೆದುಕೊಳ್ಳದ ಅಪಾಯವನ್ನು ತೆಗೆದುಕೊಳ್ಳಲು ಸಿದ್ಧರಿರುವವರು.
ನಿಮ್ಮನ್ನು ಸುರಕ್ಷಿತವಾಗಿರಿಸಲು ದಣಿವರಿಯದೆ ಕೆಲಸ ಮಾಡುವವರು.
ನಾವು ತೀರಾ ತಡಮಾಡಿದೆವು.
ಅವರೀಗ ನನ್ನ ಬೆನ್ನತ್ತುತ್ತಾರೆ.
ಉಪ ಶೀರ್ಷಿಕೆ ಅನುವಾದ: ಸ್ಮಿತಾ ಪಿ. ಜಿ.
ಸೃಜನಶೀಲ ಮೇಲ್ವಿಚಾರಕರು: ಮೌರ್ಯ ಎಸ್ ಅರವಿಂದ್